รองเลขาธิการ กกต.ระบุ ตลอดช่วงเช้ามีประชาชนออกมาใช้สิทธิเลือกตั้งล่วงหน้าจำนวนมาก ยอมรับบางพื้นที่เกิดปัญหาเล็กน้อย แต่แก้ไขจนเป็นปกติแล้ว
รองเลขาธิการ กกต.ระบุ ตลอดช่วงเช้ามีประชาชนออกมาใช้สิทธิเลือกตั้งล่วงหน้าจำนวนมาก ยอมรับบางพื้นที่เกิดปัญหาเล็กน้อย แต่แก้ไขจนเป็นปกติแล้วนายณัฏฐ์ เล่าสีห์สวกุล รองเลขาธิการคณะกรรมการการเลือกตั้ง หรือ กกต. แถลงข่าวถึงการเลือกตั้งล่วงหน้าวันนี้ ว่าตลอดช่วงเช้าที่ผ่านมา มีประชาชนออกมาใช้สิทธิจำนวนมาก ซึ่งบางพื้นที่อาจมีปัญหาบ้าง แต่ก็สามารถแก้ไขปัญหาได้เรียบร้อย เช่น กรณีการติดภาพผู้สมัครรับเลือกตั้งไม่ครบ ก็ไม่ส่งผลกระทบ เพราะประชาชนได้ตัดสินใจล่วงหน้ามาแล้ว ว่าจะเลือกบุคคลใด พร้อมยืนยันว่าทุกหน่วยเลือกตั้ง เปิดให้ประชาชนเริ่มลงคะแนน ตั้งแต่เวลา 8.00 น. ส่วนการตรวจสอบรายชื่อผู้มีสิทธิเลือกตั้งนั้น ยอมรับว่าแอปพลิเคชันสมาร์ทโหวต มีปัญหาในช่วงเช้า แต่ได้แก้ไขจนสามารถใช้ได้ตามปกติแล้ว อีกทั้งยังมีเจ้าหน้าที่คอยอำนวยความสะดวกในบริเวณหน่วยเลือกตั้งจึงไม่มีปัญหา และหากเลยเวลา 17.00 น.ไปแล้ว แต่ประชาชนยังอยู่ในบริเวณหน่วยเลือกตั้ง ก็จะเปิดให้ลงคะแนนจนเสร็จสิ้นอย่างไรก็ตาม หากผู้ที่ลงทะเบียนขอใช้สิทธิเลือกตั้งล่วงหน้า แล้วไม่สามารถมาใช้สิทธิได้ ให้แจ้งเหตุความจำเป็นที่สำนักงานเขต อำเภอและสำนักทะเบียนท้องถิ่น พร้อมแนบหลักฐานประกอบ เพิ่อจะได้ไม่ถูกจำกัดสิทธิตามกฏหมายเลือกตั้ง ทั้งนี้หากมีปัญหาร้องเรียนหรือข้อสงสัย สามารถสอบถามได้ที่สายด่วน 1444